CELEX: 62017CN0643
Language: sk
Date: 2017-11-17 00:00:00
Title: Vec C-643/17: Návrh na začatie prejudiciálneho konania, ktorý podal Supremo Tribunal Administrativo (Portugalsko) 17. novembra 2017 – GE Power Controls Portugal – Unipessoal L.da./Fazenda Pública

12.2.2018   
            
            
               SK
            
            
               Úradný vestník Európskej únie
            
            
               C 52/17
            
         Návrh na začatie prejudiciálneho konania, ktorý podal Supremo Tribunal Administrativo (Portugalsko) 17. novembra 2017 – GE Power Controls Portugal – Unipessoal L.da./Fazenda Pública
   (Vec C-643/17)
   (2018/C 052/24)
   Jazyk konania: portugalčina
   
      Vnútroštátny súd, ktorý podal návrh na začatie prejudiciálneho konania
   
   Supremo Tribunal Administrativo
   
      Účastníci konania pred vnútroštátnym súdom
   
   
      Odvolateľka: GE Power Controls Portugal – Unipessoal L.da.
   
   
      Odporkyňa v odvolacom konaní: Fazenda Pública
   
      Prejudiciálna otázka
   
   Má sa s ohľadom na článok 313 ods. 1 vykonávacieho nariadenia (1) vychádzať z toho, že tovar, akými je predmetný tovar vo veci samej, má štatút tovaru Spoločenstva, ak nie je preukázané, že takýto štatút nemá, alebo… sa má považovať za tovar, ktorý podľa článku 3 Colného kódexu [Spoločenstva] (2) bol prepravený na colné územie Spoločenstva a vzťahuje sa naň výnimka stanovená v článku 313 ods. 2 písm. a) prvej časti vykonávacieho nariadenia, v dôsledku čoho sa priznáva štatút Spoločenstva iba tomu tovaru, pre ktorý sa preukáže, že bol prepustený do colného režimu voľného obehu na colnom území Spoločenstva?
   
      (1)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, 1993, s. 1; Mim. vyd. 02/006, s. 3).
   
      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, 1992, s. 1; Mim. vyd. 02/004, s. 307).